HATÁSVIZSGÁLATI LAP

A kötelező kéményseprő-ipari közszolgáltatás ellátásáról és igénybevételéről szóló 5/1997. (II. 13.) önkormányzati rendelet módosításához
1. Társadalmi hatások

A kéményseprő-ipari közszolgáltatás igénybevétele köztisztasági, környezetvédelmi illetve élet- és vagyonbiztonsági okokból kötelező érvényű mindenki számára. A szolgáltatás díjának túlzott emelése, illetve a szolgáltatás minőségével nem arányos emelése jelentős elégedetlenséget okozhat. 
2. Gazdasági, költségvetési hatások

A szolgáltatási díjak emelésének költségvetésre gyakorolt közvetlen hatása nincs, tekintettel arra, hogy a közszolgáltatást ellátó bevételét képezi, a kintlévőség a vállalkozás gazdálkodását nehezíti.  
3. Környezeti hatások

Közvetlen környezeti hatása a díjemelésnek nincs, a túlzott mértékű fizetési kötelezettség azonban a fizetést elmulasztók, illetve a szolgáltatást nem igénylők számának növekedését generálhatja. 
4. Egészségügyi hatások

A rendeletben foglaltak végrehajtásának közvetett egészségügyi hatásai lehetnek, amennyiben a túlzott mértékű díjemelés miatt a  közszolgáltatást nem veszik igénybe. 
5. Adminisztratív terheket befolyásoló hatások

Az önkormányzat adminisztratív terheit a rendeletben foglaltak végrehajtása nem érinti. 
6. A jogszabály megalkotásának szükségessége, a jogalkotás elmaradásának várható következmények
Az éves díjtételek meghatározásának elmulasztása azzal a következménnyel jár, hogy a közszolgáltatást ellátó gazdasági társaság az éppen hatályban lévő rendelet szerinti díjtételeket köteles alkalmazni a következő évben is. A vonatkozó jogszabály szerint a díjnak a „..vállalkozás ráfordításaira és a működés fejleszthető fenntartásához kell fedezetet biztosítania…”. Amennyiben ennek a feltételnek nem felel meg a képzett díj, a vállalkozás működését veszélyezteti, illetve a közszolgáltatás színvonalának ellehetetlenülését okozhatja.  
7. A jogszabály alkalmazásához szükséges személyi, tárgyi, szervezeti és pénzügyi feltételek
A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
